Норве́гин хӀо́рд — Къилбаседа Шен Ӏапказан йисттера хӀорд (советийн а, российн а библиографехь), Скандинавин ахгӀайрен а, Исландин а, Ян-Майен гӀайренан а юкъахь. ХӀордан бух тӀехь доьжна ду 1989 шарахь доьхна советийн атоман хин бухахула лела кема «Комсомолец».

Атлантикин я Къилбаседа Шен Ӏапказ

Советийн а, тӀаьхьа российн библиографехь (ЙСЭ а, ЙРЭ) Къилбаседа Шен Ӏапказан доза доккху Гренланди — Исланди — Фарерийн гӀайренаш — Шетландин гӀайренаш — Норвеги асанца, тӀаккха Норвегин хӀорд Къилбаседа Шен Ӏапказ юкъахь хуьлу. Малхбузан хьасташкахь, масала, Дерригдуьненан гидрографин кхолламан терминологехь, Къилбаседа Шен Ӏапказан доза доьду Гренланди — Исланди — Шпицберген — Ченан гӀайре — Норвеги асанца, тӀаккха Норвегин хӀорд Атлантикин Ӏапказан юкъахь хуьлу.

Физика-географин амалаш
Майда 1,4 млн км², кӀоргалла 3970 м (юккъера кӀоргаллаш — 1600—1750 м), хӀорд тӀекхетар барам — 3,3 м гергга, дуьралла — 35 ‰ гергга. Норвегин хӀордан доккха маьӀна долуш ду довха Норвегин хилелар (Гольфстриман чеккхе); и хилелар бахьнехь Норвегин хӀорд Ӏай гӀуора ца бо. Норвегин бердашца хи кӀорга дац, амалехь ю гомхаллаш (Лофотенан банканаш а, кхин а).

Уггар яккхий гӀайренаш: Сёрёйа, Сейланн, Аннёйа, Арнёйя, Рингвассёй, Сёр-Квалёй, Квалёйа, Сенья, Вестеролен гӀайренаш, Лофотенан гӀайренаш, Дённа, Вега, Фрёйя, Хитра, Смёла Норвегин берда йисттехь.

Бахаман маьӀна
Дика даьржина чӀарлацар (треска, сельдь) а, мехкдаьтта даккхар а.

Ладаме порташ — норвегера Тронхейм, Тромсё, Нарвик.
Норвегин хӀорд